CELEX: C2005/006/35
Language: hu
Date: 2005-01-08 00:00:00
Title: A Bíróság ítélete (ötödik tanács) 2004. november 18-án a C-78/04. sz. az Európai Közösségek Bizottsága kontra Osztrák Köztársaság ügyben (Tagállami kötelezettségszegés – A 96/61/EK irányelv – A környezetszennyezés integrált megelőzése és csökkentése)

8.1.2005   
            
            
               HU
            
            
               Az Európai Unió Hivatalos Lapja
            
            
               C 6/18
            
         
      A BÍRÓSÁG ÍTÉLETE
   
   (ötödik tanács)
   2004. november 18-án
   a C-78/04. sz. az Európai Közösségek Bizottsága kontra Osztrák Köztársaság ügyben (1)
   
   (Tagállami kötelezettségszegés - A 96/61/EK irányelv - A környezetszennyezés integrált megelőzése és csökkentése)
   (2005/C 6/35)
   Az eljárás nyelve: német
   A C-78/04. sz. ügyben a Bírósághoz 2004. február 18-án benyújtott, kötelezettségszegés megállapítása iránti kereset tárgyában az Európai Közösségek Bizottsága (meghatalmazottak: U. Wölker és M. Konstantinidis) kontra Osztrák Köztársaság (meghatalmazott: E. Riedl), a Bíróság (ötödik tanács), tagjai: C. Gulmann, az ötödik tanács elnökeként eljárva, R. Schintgen és P. Kūris (előadó) bírák, főtanácsnok: J. Kokott, hivatalvezető: R. Grass, 2004. november 18-án meghozta ítéletét, amelynek rendelkező része a következő:
   
               1)
            
            
               Mivel elmulasztotta:
               
                           —
                        
                        
                           a környezetszennyezés integrált megelőzéséről és csökkentéséről szóló, 1996. szeptember 24-i 96/61/EK tanácsi irányelv 2. cikkének 4. pontjában foglalt „meglévő létesítmény” meghatározás teljes mértékű átültetését a Gewerbeordnung 1994 (A kézműves-, kereskedelmi és ipari szabadfoglalkozásúakról szóló 1994. évi törvény) Bundesgesetz BGB1. I., 88/2000 szerinti változatába, amely 2000. szeptember 1-jén lépett hatályba;
                        
                     
                           —
                        
                        
                           az irányelv 9. cikkének (4) bekezdésében előírt engedélyezési feltételekre vonatkozó követelmények teljes mértékű átültetését a módosított Gewerbeordnung 1994-be és az ugyanezen cikk (3)–(5) bekezdéseiben előírt követelmények teljes mértékű átültetését a Niederösterreichisches Elektrizitätswesengesetz 2001-be („NÖ EwG 2001”);
                        
                     
                           —
                        
                        
                           az irányelv IV. mellékletének teljes mértékű átültetését a módosított Gewerbeordnung 1994-be és a Niederösterreichisches Elektrizitätswesengesetz 2001-be;
                        
                     
                           —
                        
                        
                           az irányelv I. mellékletének 1.1. pontjában foglalt égetőműveket illetően az irányelv átültetését a módosított Gewerbeordnung 1994-be és a Salzburger Abfallwirtschaftsgesetz 1998-ba;
                        
                     
                           —
                        
                        
                           a 96/61 irányelv teljes mértékű átültetését a Burgenländisches Elektrizitätswesengesetz 1999-be;
                        
                     
                           —
                        
                        
                           az irányelv I. mellékletének 6.6. pontjában foglalt intenzív tenyésztésre szolgáló létesítményeket illetően az irányelv átültetését Burgerland, Salzburg és Tirol tartományok jogrendjébe;
                        
                     az Osztrák Köztársaság nem teljesítette az irányelv 2. cikkének 4. pontja, 9. cikkének (3)–(5) bekezdései és IV. melléklete, valamint az irányelvnek az irányelv I. mellékletének 1.1. és 6.6. pontjával együtt értelmezett 1. cikke alapján fennálló kötelezettségeit.
            
         
               2)
            
            
               A Bíróság kötelezi az Osztrák Köztársaságot a költségek viselésére.
            
         
      (1)  HL C 94., 2004.4.17.